**„Toll és hárfa” Édes Gergely Emlékverseny**

7. alkalommal került megrendezésre Madaron, Isztimér szlovákiai testvértelepülésén az Édes Gergely Alapiskola „Toll és hárfa” elnevezésű műveltségi és népdaléneklési emlékversenye.

 7. osztályos tanulóink: Berei Gergő, Búr Milán és Türk Tamás mérték össze tudásukat 10 iskola csapatával a „Felvidék, szeretlek!” megújult műveltségi vetélkedőn. Remekül helyt álltak a fiúk a nem könnyű feladatok megoldásában.

 A hagyományos népdaléneklési versenyen közel 60 jól felkészült énekes között az 1-3. osztályosok kategóriájában Kállai Kristóf katonadalaival (3. o.) 1. helyezést nyert el, Gaál Annabella (3.o.) moldvai énekeit pedig különdíjjal jutalmazta a neves zsűri. A 4-5. osztályosok kategóriája is népes volt. Molnár Ramóna és Palócz Mira (5.o.) vidám felelgetős dalokkal az 1. helyre énekelték magukat, a 2. helyezést pedig Mayer Blanka (5.o.) kapta, aki humoros dalaival megmosolyogtatta a zsűrit és a közönséget is. A 6-9. osztályosok között Sáfrán Lilla átélt, szép előadással méltón képviselte iskolánkat.

 Gratulálunk tanulóink szép eredményeihez! Büszkék vagyunk Rájuk!

 Köszönet mindnyájuk lelkes felkészülő munkájáért!

Vargáné Gáspár Zita